Aalborg DH har protesteret over Det Europæiske Håndbold Forbunds (EHF) placering af udekampen i kvartfinalen i Champions League mod Hypo Niederösterreich. Kampen er nemlig fastsat til fredag den 23. marts, hvilket er bare to dage efter, at Aalborg har spillet ligakamp på udebane mod Team Esbjerg. EHF har tilbage i juni 2006 udmeldt spilledagene for alle runderne og samtidig gjort foreningerne i Champions League opmærksomme på, at det er vores ansvar, at reservere hallerne på disse dage, for så nu at give hjemmeholdet lov at placere kampene udenfor de udmeldte datoer, skriver klubbens på sin hjemmeside. /ritzau/

Referat:
Aalborg DH er stærkt utilfreds med at skulle spille kvartfinale i Champions League på udebane bare to dage efter ligakamp i Esbjerg